Thermae Antoninianae

Thermae Antoninianae sive Thermae Caracallae sunt thermae in urbe Roma sitae. Una cum Thermis Diocletiani et Traiani ad maxima thermarum operum Romae urbis pertinent.

 Historia thermarum 
Thermae Antoninianae verisimiliter anno 206 Septimio Severo imperatore aedificari coeptae et anno 216 Caracalla imperatore perfectae sunt.Piranomonte: die Caracalla-Thermen, p. 7"Roman Guide" Stadtführer Rom (Anglice) In regione XII. (regio Piscino Publica) sitae erant. Imperatores posteri sicut Elagabalus et Alexander Severus thermas amplificaverunt ornaveruntque. 

Anno 537 Gothi Aquam Marciam destruxerunt, quo lavationes finitae sunt. Terrae motus tempestatesque operi per saecula nocuerunt, imprimis autem destructio murorum ab iis, qui saxa et materiam et cetera aedificanti utilia quaesiverunt. 

Saeculo XVI familia nobilis Farnesia, praecipue Paulus III papa, maximam marmoris partem nec non sculpturas (inter quas Herculem Farnesium, qui dicitur) amovit, quo Palatium Farnesium et Basilica Vaticana ornarentur. Anno 1824 a comite Hieronymo Aegidio di Velo effossiones scientificae coeptae sunt.

His diebus in Thermis Antoninianis operae eduntur.

Notae

 Bibliographia 
 Janet DeLaine: The baths of Caracalla. A study in the design, construction and economics of large-scale building projects in Imperial Rome. JRA, Portsmouth 1997, ISBN 1-887829-25-3 (Journal of Roman archaeology. Supplementary series, 25).
 Heinz-Joachim Fischer: Rom. Zweieinhalb Jahrtausende Geschichte, Kunst und Kultur der Ewigen Stadt. DuMont, Coloniae Agrippinae 2001, ISBN 3-7701-5607-2, p. 318–320.
 Anton Henze: Kunstführer Rom. Reclam, Stuttgardiae 1994, ISBN 3-15-010402-5, p. 131–133.
Marina Piranomonte: Die Caracalla-Thermen, Führer'', Romae 2008 ISBN 978-88-370-6303-0.

 Nexus externi 

 Situs publicus (Italice)
 Commentatio in Platner/Ashby, A Topographical Dictionary of Ancient Rome (1929)

Categoria:Aedificia Romana antiqua
Categoria:Confecta 216
Categoria:Balnea Romana
Categoria:Monumenta Romae Antiquae
Categoria:Caracalla